Vyhlásenie predkladateľa o rozporoch

Zo subjektov, ktoré zaslali zásadné pripomienky prebehlo rozporové konanie s Najvyšším súdom SR a Združením miest a obcí (ZMOS), ostatné subjekty predkladajúce zásadné pripomienky v priebehu prípravy rozporového konania od pripomienok ustúpili.

Rozporové konanie s Najvyšším súdom SR prebehlo 19. 11. 2003, zúčastnili sa na ňom predseda Najvyššieho súdu Milan Karabin a riaditeľ Odboru boja proti korupcii na Úrade vlády SR Ján Hrubala za predkladateľa. Počas rozporového konania nedošlo k zjednoteniu stanovísk.

Rozporové konanie so ZMOS prebehlo 12. 11. 2003. Zúčastnili sa na ňom predseda ZMOS Michal Sýkora a ústredný riaditeľ ZMOS Milan Muška za ZMOS a  Ján Hrubala za predkladateľa. V rámci rozporového konania nedošlo k zjednoteniu  stanovísk.